คลังเตรียมเสนอครม.เห็นชอบมาตรการภาษี จัดงานแสดงสินค้าในต่างประเทศ
การประชุมคณะรัฐมนตรีวันนี้ (21 พ.ค.2556) ที่มีนายกรัฐมนตรีเป็นประธานการประชุม มีวาระสำคัญ อาทิ กระทรวงการคลังขอความเห็นชอบร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ …) พ.ศ. …. (มาตรการภาษีเพื่อสนับสนุนการเข้าร่วมงานแสดงสินค้าในต่างประเทศ) และส่งให้สำนักงานคณะกรรมการกฤษฎีกาตรวจพิจารณา แล้วดำเนินการต่อไปได้ขณะที่กระทรวงศึกษาธิการขออนุมัติหลักการร่างกฎ ก.พ.อ. การได้รับเงินประจำตำแหน่งของข้าราชการพลเรือนในสถาบันอุดมศึกษา (ฉบับที่ ) พ.ศ. …. ตามที่กระทรวงศึกษาธิการเสนอ และให้ส่งสำนักงานคณะกรรมการกฤษฎีกาตรวจพิจารณา โดยให้รับความเห็นของกระทรวงการคลังไปประกอบการพิจารณาด้วย แล้วดำเนินการต่อไปได้ด้านสำนักงานตำรวจแห่งชาติ (ตช.) เสนอขออนุมัติร่างกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ (ฉบับที่) พ.ศ…. และให้ส่งสำนักงานคณะกรรมการกฤษฎีกาตรวจพิจารณา โดยจะนำความเห็นของสำนักงาน ก.พ.ร. ไปประกอบการพิจารณา แล้วจะดำเนินการต่อไปได้ รวมทั้งให้สำนักงานตำรวจแห่งชาติรับความเห็นของกระทรวงการคลัง และสำนักงบประมาณไปพิจารณาดำเนินการต่อไป
 การประชุมคณะรัฐมนตรีวันนี้ (21 พ.ค.2556) กระทรวงการคลังขอความเห็นชอบมาตรการภาษีเพื่อสนับสนุนการเข้าร่วมงานแสดงสินค้าในต่างประเทศ ด้านกระทรวงศึกษาธิการเสนอขออนุมัติหลักการร่างกฎ ก.พ.อ. การได้รับเงินประจำตำแหน่งของข้าราชการพลเรือนในสถาบันอุดมศึกษา
ก.พ.อ.,กระทรวงคลัง,กระทรวงศึกษาธิการ,ต่างประเทศ,มาตรการภาษี,แสดงสินค้า